אריה רובין

אריה רובין (נולד בלוב בשנת 1952) הוא אלוף פאראלימפי ישראלי בעל 10 מדליות, מהן 3 זהב. רובין הורשע בעבירות מין ונידון ל-4 שנות מאסר שקוצרו על ידי בית המשפט העליון ל-3 שנות מאסר בשל "הידרדרות במצב בריאותו".

ביוגרפיה 
רובין חלה בילדותו בפוליו שהותירה אותו נכה. החל לעסוק בספורט במסגרת מרכז הספורט לנכים ברמת גן בגיל צעיר. הוא זכה להישגים בתחום השחייה והשתתף באולימפיאדות הנכים בשנים 1968, 1972 ו-1976. בתחרויות אלו זכה בתשע מדליות, מהן שלוש מדליות זהב (אחת כבן זוגו של ברוך חגאי בטניס שולחן) וארבע מדליות כסף. בפעילותו במרכז הספורט, פגש בספורטאית הנכה, צפורה רוזנבאום, והשניים נישאו ונולדו להם שלושה ילדים. לאחר שנות נישואים ארוכות התגרש רובין מצפורה.

לאחר פרישתו מתחרות פעילה עבד רובין כמאמן שחייה, בין היתר כמאמן שחייה ראשי של נבחרת מכבי תל אביב, ושימש מפעיל בריכות שחייה. בעקבות תלונות שהוגשו כנגדו על ידי חמש נערות הורשע בשנת 2007 בעשיית מעשים מגונים בנערה, תוך ניצול יחסי התלות ביניהם בהיותו מפעיל בריכה ומאמן שחייה. הרשעתו הביאה לגזר דין מקסימלי של ארבע שנות מאסר בפועל. ולאחר ערעור לבית המשפט העליון הופחת עונשו בשנה אחת ונגזר כי מאסרו יהיה בתנאי אשפוז מאחר שחלה בדלקת קרום המוח.

קישורים חיצוניים 

 פירוט השתתפותו בתחרויות המשחקים הפאראלימפיים באתר הרשמי של IPC 
 משה ריינפלד, קוצר מאסר עבריין מין בשל "הידרדרות בריאותו", מחלקה ראשונה, 7 בנובמבר 2007.

הערות שוליים 

ספורטאים פאראלימפיים ישראלים
מדליסטים פאראלימפיים ישראלים
שחקני כדורסל נכים ישראלים
אלופים פאראלימפיים ישראלים
שחקני טניס שולחן ישראלים באולימפיאדת הנכים תל אביב (1968)
שחיינים ישראלים באולימפיאדת הנכים תל אביב (1968)
שחיינים ישראלים באולימפיאדת הנכים היידלברג (1972)
כדורסלנים ישראלים באולימפיאדת הנכים טורונטו (1976)
ספורטאי איל"ן
שחייני חופשי ישראלים
שחייני חזה ישראלים
שחיינים נכים ישראלים
שחקני טניס שולחן נכים ישראלים
מאמני שחייה ישראלים
מורשעים בעבירות מין בישראל
נפגעי פוליו ישראלים
ישראלים ילידי לוב
ישראלים שנולדו ב-1952